**Broj: 023-679/2018-1**

**Podgorica, 27. april 2018. godine**

Na osnovu člana 32v Zakona o nevladinim organizacijama (“Službeni list CG“, broj 39/11 i 37/17), u vezi sa Odlukom outvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2018. godini (“Službeni list CG“, broj 83/17) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, broj 14/18),Komisija za raspodjelu sredstava za finansiranje projekata/programa nevladinih organizacija Ministarstva prosvjete, objavljuje

**JAVNI KONKURS**

**„INKLUZIJA NA DJELU“**

**za finansiranje projekata/programa nevladinih organizacija u oblasti**

**podrške inkluzivnom obrazovanju**

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs kojim mogu doprinijeti realizaciji prioriteta utvrđenih Zakonom o vaspitanju i obrazovanju djece sa posebnim obrazovnim potrebama („Službeni list Crne Gore“, broj 45/10 i 47/17), Zakonom o socijalnoj i dječijoj zaštiti („Službeni list Crne Gore“, broj 27/13, 1/15, 42/15, 47/15 i 50/17), Strategijom inkluzivnog obrazovanja (2014-2018) i Strategijom ranog i predškolskog vaspitanja i obrazovanja (2016-2020) u oblasti **podrška inkluzivnom obrazovanju.**

Strateški ciljevi čijem će ostvarenju doprinijeti projekti/programi nevladinih organizacija u 2018. godini su: obezbijediti rano učenje, razvoj i psiho-socijalnu podršku đeci i njihovim roditeljima i omogućiti pristup podršku za proces nastave učenja i kontinuitet inkluzivnog obrazovanja do nivoa osamostaljivanja.

Prioritetni problemi u oblasti **podrška inkluzivnom obrazovanju** koji se planiraju rješavati finansiranjem projekata/programa nevladinih organizacija su: Intersektorska saradnja i razmjena informacija sa vrtićima, osnovnim školama, resursnim centrima u cilju napredovanja djece; podsticanje i sprovođenje usmjeravanja; snaženje inicijative autonomnost u primjeni inkluzivne školske politike, individualizacije nastave, tranzicije učenika, modularizacije, prevazilaženje arhitektonskih barijera i drugih prilagođavanja u pogledu pristupačnosti; aktivnija uloga škola u organizaciji i praćenju izvođenja asistencije u nastavi; kontinuirano izgrađivanje građanske zrelosti društva, nerestriktivno okruženje za ovu djecu.

Ciljna grupa su **djeca čije razvojne i edukativne mogućnosti i potrebe treba ispuniti i zadovoljiti kroz kvalitetno vaspitanje i obrazovanje.**

Aktivnosti nevladine organizacije koje će doprinijeti ostvarenju strateških ciljeva i zadovoljenju potreba ciljne grupe („prihvatljive aktivnosti za finansiranje“) su:

* obezbijediti rano učenje, razvoj i psiho-socijalnu podršku djeci i njihovim roditeljima;
* omogućiti pristupnu podršku za proces nastave učenja i kontinuitet inkluzivnog obrazovanja do nivoa osamostaljivanja.

**Ukupan iznos** sredstava koja se mogu raspodijeliti ovim konkursom je: **107.398,60** eura.

**Najnižiji iznos** sredstava koji se može dodijeliti pojedinom projektu/programu je 2.000,00eura, a **najviši** 15.000,00eura.

Na ovaj konkurs nevladina organizacija može prijaviti najviše dva (2)projekata/programa, ali joj se mogu dodijeliti sredstva samo za jedan (1) projekat/program. Nevladina organizacija može biti i partner na samo jednom projektu/programu u okviru ovog javnog konkursa.

Prijavu projekta/programa na ovaj konkurs može podnijeti nevladina organizacija koja je:

1. upisana u Registar nevladinih organizacija;
2. kroz ciljeve i djelatnosti u Statutu, definisala oblast od javnog interesa iz ovog konkursa kao oblast svog djelovanja;
3. u oblasti od javnog interesa iz ovog konkursa realizovala projekat odnosno projekte i/ili program odnosno programe u godini koja prethodi objavljivanju ovog konkursa;
4. predala poreskom organu prijavu za prethodnu fiskalnu godinu (bilans stanja i bilans uspjeha).

Raspodjela sredstava iz ovog konkursa vrši se na osnovu sljedećih kriterijuma:

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

Bodovanje projekata, odnosno programa prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Službeni list CG“, br.13/18), na obrascu koji utvrđuje i objavljuje na svojoj internet stranici Ministarstvo javne uprave [www.mju.gov.me/biblioteka/uredbe](http://www.mju.gov.me/biblioteka/uredbe), a svaki projekat će bodovati po dva nezavisna procjenjivača, koji moraju obrazložiti dodijeljene bodove po svakom mjerilu.

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa danom 27. maj 2018. godine.**

**Prijava projekta/programa dostavlja se isključivo na obrascu propisanom** **Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs** (“Službeni list CG“, br.14/18), a koji je dostupan i na internet stranici Ministarstva finansija [www.mf.gov.me/biblioteka/pravilnici](http://www.mf.gov.me/biblioteka/pravilnici).

Uz prijavu na ovaj konkurs, **nevladine organizacije su dužne dostaviti:**

* fotokopiju rješenja o upisu u registar NVO;
* fotokopiju dijela Statuta u kome su definisani ciljevi i djelatnost, odnosno oblast djelovanja NVO;
* fotokopiju akta o podnesenoj prijavi za prethodnu fiskalnu godinu poreskom organu(bilans stanja i bilans uspjeha)

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba****poslati isključivo poštom na sljedeću adresu:**Ministarstvo prosvjeteVaka Đurovića b.b.81000 Podgorica**sa napomenom: NE OTVARATI - prijava na Javni konkurs** **broj: 023-679/2018-1** **pod nazivom “INKLUZIJA NA DJELU“** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi sa ovim konkursom** mogu se postaviti elektronskim putem na adresu: **ivana.mrvaljevic@mps.gov.me****, najkasnije do 27. maja 2018. godine do 14 časova.**  |
| Komisija za raspodjelu sredstava za finansiranje projekata/programa nevladinih organizacija u oblasti institucionalnog i vaninstitucionalnog obrazovanja - podoblast **podrška inkluzivnom obrazovanju**, **u roku od 15 dana od dana završetka ovog konkursa**, na internet stranici Ministarstva prosvjete [www.mps.gov.me](http://www.mps.gov.me) i portalu e-uprave **objavitće listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju. **Nevladina organizacija sa navedene liste dužna je, u roku od pet dana od dana objavljivanja liste, da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednica Komisije**

**Ivana MRVALJEVIĆ, s.r.**